**15. napirend**

**E l ő t e r j e s z t é s**

**Salföld Község Önkormányzata Képviselő-testülete 2022. február 21-i ülésére**

**Tárgy: salfold.hu weboldal kezelésére vonatkozó megbízási szerződés módosítása**

**Előkészítette:** Csik Tímea Jogszabállyal nem ellentétes

 dr. Szabó Tímea

 címzetes főjegyző

Salföld Község Önkormányzat interneten történő megjelenését, azaz a salfold.hu honlap kezelését a Dol Bt képviseletében Kurcz Lőrinc végzi.

A honlap kezelője 2022. január 3-án email útján kérte, hogy 2012-ben meghatározott 4.000 Ft + ÁFA / hó díjat az önkormányzat módosítsa 12.000 Ft+ ÁFA / hó összegre.

Kérését azzal indokolta, hogy a honlapot 10 éve kezeli ugyanazon díjért, az elmúlt évben jelentős arculat változtatást végzett a honlapon, továbbá kérte figyelembe venni az inflációt, illetve a honlap karbantartásokért fizetendő átlagos díjakat.

A képviselő-testület 2022. január 27-én 11/2022. (I. 27.) számú határozatával döntött arról, hogy a megbízási díjat 8.000 Ft + ÁFA / hó összegben javasolja megállapítani.
A honlap kezelője a megbízási díj összegét elfogadta azzal, hogy ezen díjért a honlap karbantartás alapszolgáltatását nyújtja, azon felüli feladat esetén külön díjazás kerül megállapításra.

Kérem Tisztelt Képviselő-testületet, hogy döntésüket meghozni szíveskedjenek.

**Határozati javaslat:**

**SALFÖLD KÖZSÉG ÖNKORMÁNYZATA
KÉPVISELŐ-TESTÜLETÉNEK**

**/2022. (….) HATÁROZATA**

***salfold.hu weboldal kezelésére vonatkozó megbízási szerződés módosításáról***

Salföld Község Önkormányzat Képviselő-testülete a salfold.hu weboldal kezelésére vonatkozó megbízási szerződés módosítása tárgyában az alábbi döntést hozza:

2022. január 1. napjától a megbízási díj 8.000 Ft + ÁFA / hó

Felhatalmazza a polgármestert a megbízási szerződés módosítás aláírására.

Felelős: Fábián Gusztáv, polgármester

Határidő: azonnal.